2. ลักษณะการประกอบธุรกิจ

ประวัติความเป็นมาและพัฒนาการที่สำคัญในช่วงที่ผ่านมา

การพัฒนาการที่สำคัญของบริษัท โดยสังเขป มีดังนี้

  ปี 2525 : ก่อตั้ง บริษัท ไทย เอ็น ดี ที จำกัด ด้วยทุนจดทะเบียนเริ่มแรกที่ 1,000,000 บาท
  (หนึ่งล้านบาทถ้วน)

  ปี 2532 : บริษัทฯ ได้รับความไว้วางใจให้เข้าดำเนินงานบริการ ให้แก่ บริษัท ไทย นิปปอน
  สตีล เอ็นจิเนียริ่ง แอนด์ คอนสตรัคชั่น คอร์ปอเรชั่น จำกัด
  และได้ก่อตั้งสำนักงานสาขาแห่งแรกที่จังหวัดสมุทรปราการ
  เพื่อรองรับการให้บริการแก่กลุ่มลูกค้าบริเวณพื้นที่ดังกล่าว

  ปี 2534 : บริษัทฯ ได้ลงนามในข้อตกลงความร่วมมือกับ Korea Inspection and
  Engineering Company Limited (KIECO) เพื่อความร่วมมือและสนับสนุนซึ่งกันและกัน
  ในการทำงานด้านการให้บริการการตรวจสอบและด้วยเทคนิค NDT
  ให้กับลูกค้าภายในประเทศและต่างประเทศ และยังรวมถึงการสั่งซื้ออุปกรณ์ที่ผลิตจาก KIECO
  ด้วยราคามิตรภาพ

ปี 2538 : ก่อตั้งสำนักงานสาขาเพิ่มเป็นสาขาแห่งที่สองที่จังหวัดระยอง เพื่อรองรับลูกค้าในเขต

  อุตสาหกรรม และได้ก่อตั้งสำนักงานสาขาแห่งที่สามที่ อำเภอลานกระบือ จังหวัดกำแพงเพชร
  เพื่อให้บริการแก่ THAI SHELL EXPLORATION AND PRODUCTION CO.,LTD.
  ซึ่งต่อมาเปลี่ยน ชื่อเป็น PTT EXPLORATION AND PRODUCTION PCL.

  ปี 2542 : ก่อตั้งสำนักงานสาขาแห่งที่สี่ ที่อำเภอเขาหินซ้อน จังหวัดปราจีนบุรี

ปี 2543 : ก่อตั้งสำนักงานสาขาแห่งที่ห้าที่อำเภอแหลมฉบัง จังหวัดชลบุรี

ปี 2547 : ได้ลงนามในข้อตกลงกับฝ่ายก่อสร้างพลังความร้อน การไฟฟ้าฝ่ายผลิตแห่งประเทศไทย
เพื่อความ ร่วมมือในงานด้านการทดสอบโดยเทคนิค NDT
และสนับสนุนในการจัดหาบุคลากรและเครื่องมือ ให้แก่กัน ตามที่ตกลงกันในแต่ละโครงการ
รวมถึงร่วมกันให้ความช่วยเหลือทางเทคนิคและทางวิชาการ

ปี 2548 : ได้ก่อตั้งสำนักงานสาขาแห่งที่หกที่อำเภอบางปะกง จังหวัดฉะเชิงเทรา

  ปี 2549 : กองทุนรวมวรรณ ซึ่งเป็นกองทุนเพื่อร่วมลงทุนในวิสาหกิจขนาดกลางและขนาดย่อม
  ได้เข้าร่วมลงทุนในบริษัทในอัตราส่วน 10 %

  ปี 2550 : - วันที่ 9 เมษายน 2550 บริษัทได้ดำเนินการเพิ่มทุนจดทะเบียนของบริษัทเป็น
  100,000,000 บาท (หนึ่งร้อยล้านบาทถ้วน) แบ่งเป็นหุ้นสามัญจำนวน 100,000,000 หุ้น
  มูลค่าที่ตราไว้หุ้นละ 1 บาท และดำเนินการแปรสภาพเป็นบริษัทจำกัด (มหาชน)

- วันที่ 28 กันยายน 2550 บริษัทได้เข้าทำการซื้อขายในตลาดหลักทรัพย์ เอ็ม เอ ไอ เป็นวันแรก

ภาพรวมการประกอบธุรกิจของบริษัท

บริษัทฯ ดำเนินธุรกิจบริการการตรวจสอบและทดสอบความปลอดภัยทางวิศวกรรม
ด้วยกระบวนการทดสอบโดยไม่ทำลาย (Nondestructive Testing - NDT)
โดยความหมายของ NDT คือ การทดสอบที่ไม่ต้องมีการเปลี่ยนแปลงสภาพใดๆ
ของชิ้นงานที่ทำการทดสอบไม่ว่าจะเป็นขณะทำการทดสอบหรือภายหลังการทดสอบ ชิ้นงานนั้นๆ
จะยังคงมีสภาพดังเช่นก่อนการทดสอบทุกประการ เทคนิค NDT ใช้ทำการทดสอบสภาพภายในชิ้นงาน
ซึ่งไม่สามารถมองเห็นได้ด้วยตาเปล่า หรืออุปกรณ์อื่นใดได้โดยง่าย
เพื่อจุดประสงค์ในการหาจุดบกพร่อง รอยแยก รอยรั่ว การปนเปื้อน
ความผิดปกติที่เกิดขึ้นเมื่อถูกกระทบโดยปัจจัยแวดล้อม และความไม่สมบูรณ์ของวัสดุอุปกรณ์
ส่วนประกอบหรือโครงสร้างต่าง ๆ นอกจากนี้ NDT ยังสามารถนำมาปรับใช้กับระบบแบบ Real
Time เพื่อตรวจสอบในระหว่างการประกอบ การทดสอบคุณสมบัติทางกายภาพ อาทิเช่น
การหาค่าความแข็ง ความเคล้น (Stress) และความตึงเครียดภายในโลหะ (Strain)
รวมถึงการตรวจสอบ
ตำแหน่งติดตั้งของการประกอบโครงสร้างและการตรวจสอบตามวาระอายุการใช้งานเพื่อหาข้อบกพร่อง
หรือความเสื่อมที่เกิดแก่วัสดุอุปกรณ์
เพื่อที่จะได้ทำการซ่อมแซมแก้ไขให้อยู่ในสภาพที่สมบูรณ์ได้ทันท่วงที

บริษัทฯ ได้ให้บริการตรวจสอบและทดสอบการใช้งานของอุปกรณ์ ระบบท่อลำเลียงน้ำมัน ก๊าซ
ทั้งบนบก และกลางทะเล แท่นขุดเจาะและสำรวจ รวมถึงท่อลำเลียง สารเคมี ภาชนะรับแรงดันสูง
เช่น ถังบรรจุก๊าซ NGV LPG หม้อต้มไอน้ำ (Boiler) โครงสร้างโลหะขนาดใหญ่
ซึ่งกลุ่มลูกค้าโดยส่วนใหญ่ในปัจจุบันเป็นกลุ่มลูกค้าภายในประเทศ
ที่อยู่ในอุตสาหกรรมการผลิตปิโตรเลียม และอุตสาหกรรมที่เกี่ยวข้อง เช่น บริษัท ปตท จำกัด
(มหาชน) , บริษัท ปตท. สำรวจและผลิตปิโตรเลียม จำกัด (มหาชน) , บริษัท
เชฟรอนประเทศไทย สำรวจและผลิต จำกัด , Thai Nippon Steel Engineering &
Construction Corp., Ltd.

โครงสร้างรายได้ของบริษัท

+-------------------------+------+-------+--------+-----+-----+-----+
|                         | มูล   |       |        |     |     |     |
|                         | ค่ากา |       |        |     |     |     |
|                         | รให้บ |       |        |     |     |     |
|                         | ริการ |       |        |     |     |     |
|                         | (ล้าน |       |        |     |     |     |
|                         | บาท) |       |        |     |     |     |
+-------------------------+------+-------+--------+-----+-----+-----+
| โครงสร้างรายได้การให้บริการ | ณ 31 |       | ณ 31   |     | ณ   |     |
|                         | ธ.ค. |       | ธ.ค.   |     | 31  |     |
|                         | 2548 |       | 2549   |     | ธ   |     |
|                         |      |       |        |     | .ค. |     |
|                         |      |       |        |     | 2   |     |
|                         |      |       |        |     | 550 |     |
+-------------------------+------+-------+--------+-----+-----+-----+
|                         | จ    | %     | จำนวน  | %   | จำ  | %   |
|                         | ำนวน |       |        |     | นวน |     |
+-------------------------+------+-------+--------+-----+-----+-----+
| 1.  มูลค                 | 10   | 91.42 | 146.58 | 94  | 198 | 96  |
| ่ารายได้จากการให้บริการ-NDT | 9.43 |       |        | .83 | .91 | .09 |
+-------------------------+------+-------+--------+-----+-----+-----+
| 2.                      | 1    | 8.45  | 7.33   | 4   | 6   | 3   |
| มูลค่ารายได้จ              | 0.11 |       |        | .74 | .48 | .13 |
| ากการให้บริการ-Inspection |      |       |        |     |     |     |
+-------------------------+------+-------+--------+-----+-----+-----+
| รวมรายได้จากการให้บริการ   | 11   | 99.87 | 153.91 | 99  | 205 | 99  |
|                         | 9.54 |       |        | .57 | .39 | .22 |
+-------------------------+------+-------+--------+-----+-----+-----+
| รายได้เบ็ดเตล็ดอื่นๆ         | 0.15 | 0.13  | 0.66   | 0   | 1   | 0   |
|                         |      |       |        | .43 | .62 | .78 |
+-------------------------+------+-------+--------+-----+-----+-----+
| รายได้รวม                | 11   | 1     | 154.57 | 100 | 207 | 100 |
|                         | 9.69 | 00.00 |        | .00 | .01 | .00 |
+-------------------------+------+-------+--------+-----+-----+-----+

หมายเหตุ :

- รายได้เบ็ดเตล็ดอื่น ๆ คือ รายได้ทั่วไปที่ไม่เกี่ยวข้องกับธุรกิจโดยตรง อาทิ
กำไรจากการจำหน่ายทรัพย์สิน กำไรจากอัตรา แลกเปลี่ยน ดอกเบี้ยรับ เป็นต้น

เป้าหมายการดำเนินธุรกิจ

บริษัทฯ
มีเป้าหมายในการรักษาระดับการเป็นหนึ่งในผู้นำธุรกิจด้านการให้บริการการตรวจสอบและทดสอบทาง
วิศวกรรมความปลอดภัยด้วยเทคนิค NDT ในประเทศไทย
และยกระดับมาตรฐานการให้บริการให้เป็นที่ยอมรับในระดับสากล ส่วนในด้านการตลาดบริษัทฯ
มีนโยบายการขยายตลาดทั้งในประเทศและต่างประเทศตามแนวโน้มการขยายตัวอย่างต่อเนื่องของภาคอุตสาหกรรมที่มีมูลค่าและความเสี่ยงสูง
ซึ่งต้องการให้มีการทดสอบวิศวกรรมความปลอดภัยตามข้อกำหนดในมาตรฐานสากล อาทิเช่น
อุตสาหกรรมการผลิตปิโตรเลียม อุตสาหกรรมปิโตรเคมี อุตสาหกรรมก่อสร้าง
รวมถึงอุตสาหกรรมด้านพลังงานทดแทน ที่กำลังเจริญเติบโตอย่างต่อเนื่อง
นอกจากนี้บริษัทมีนโยบายเพิ่มการให้บริการที่เป็นเทคโนโลยีชั้นสูง (Advanced Technology)
เพื่อยกระดับขอบข่ายการให้บริการให้ครอบคลุมตามความต้องการในภาคอุตสาหกรรมให้ได้มากที่สุด
โดยบริษัทได้วางแผนเรื่องการจัดหาเครื่องมือและอุปกรณ์ รวมถึงการพัฒนาบุคลากรให้เป็นผู้มีความรู้
และความชำนาญในด้านการให้บริการในระดับมาตรฐานสากล
เพื่อรองรับกับการขยายการให้บริการดังกล่าว สำหรับในด้านการบริหารจัดการ บริษัทฯ
ได้วางแผนเพื่อยกระดับระบบการบริหารจัดการให้ได้มาตรฐานสากล
ซึ่งจะส่งผลให้บริษัทสามารถลดต้นทุนและเสริมสร้างศักยภาพในการแข่งขัน
และบริษัทมีเป้าหมายที่ชัดเจนในการสร้างผลตอบแทนให้กับผู้ถือหุ้นอย่างเหมาะสม
โดยกำหนดนโยบายการจ่ายเงินปันผลให้แก่ผู้ถือหุ้นไม่ต่ำกว่าร้อยละ 40 ของกำไรสุทธิ

เพื่อให้บรรลุเป้าหมายดังกล่าวข้างต้น บริษัทฯ
ได้ร่วมกับสถาบันการศึกษาในการให้การร่วมมือและสนับสนุนงานวิจัยและพัฒนาอุปกรณ์และเครื่องมือที่จำเป็นต่อการใช้ในการบริการ
ซึ่งมีโอกาสลดการพึ่งพิงจากต่างประเทศและลดต้นทุนการให้บริการลงได้
อีกทั้งความร่วมมือในการช่วยผลิตบุคลากรที่มีคุณสมบัติเพิ่มมากขึ้น
เพื่อสามารถรองรับการเติบโตของการบริการด้าน NDT
โดยการลงบันทึกความร่วมมือกับสถาบันเทคโนโลยีพระจอมเกล้าธนบุรี และมหาวิทยาลัยเชียงใหม่